text: Lego House udsat til 2017
  16 januar 2015 kl. 13.18
  Det nye oplevelseshus der bliver bygget i Billund, bliver forsinket på grund af tekniske udfordringer.
  Det er ikke helt uden udfordringer at bygge et 12.000 m2 stort Lego hus. Derfor meddeler Lego nu, at de er nødsaget til at udsætte åbningen til slutningen af 2017.
  Lego House skal bygges så det ligner en bunke Legoklodser, der er bygget ovenpå hinanden og det har altså vist sig at give nogle uventede udfordringer.
  Bl.a. er der inderst i byggeriet en 2000 m2 stor indendørs plads, der skal opføres uden brug af søjler.
  Lego skriver, at hvis byggeriet skulle udføres i Legoklodser, så ville byggeriet være nemt, men i den virkelige verden hvor der bliver brugt stål og beton, er sagen en helt anden.
  Oprindeligt var det planen at åbne Lego House i 2016.
  Det er den kendte danske arkitekt Bjarke Ingels, der er artikekten bag Lego House.
  